## Pravilnik o razmjeni informacija o zadržavanju pošiljaka bilja, biljnih proizvoda i drugih nadziranih predmeta ili štetnih organizama u izoliranom stanju, koji se unose iz trećih zemalja

### NN 73/2006 (3.7.2006.), Pravilnik o razmjeni informacija o zadržavanju pošiljaka bilja, biljnih proizvoda i drugih nadziranih predmeta ili štetnih organizama u izoliranom stanju, koji se unose iz trećih zemalja

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

1739

Na temelju članka 46. stavka 3. i članka 71., a
u svezi s člankom 72. stavkom 1. podstavkom 9. Zakona o biljnom zdravstvu
(»Narod­ne novine«, br. 75/05), ministar poljoprivrede,
šumarstva i vodnoga gospodarstva donosi

## PRAVILNIK

### O RAZMJENI INFORMACIJA O ZADRŽAVANJU POŠILJAKA BILJA, BILJNIH PROIZVODA I DRUGIH NADZIRANIH PREDMETA ILI ŠTETNIH ORGANIZAMA U IZOLIRANOM STANJU, KOJI SE UNOSE IZ TREĆIH ZEMALJA

I. OPĆE ODREDBE

Sadržaj Pravilnika

Članak 1.

Ovim se Pravilnikom propisuje način razmjene
informacija radi izvješćivanja o zadržavanju pošiljaka bilja, biljnih
proizvoda, drugih nadziranih predmeta ili štetnih organizama u izoliranom
stanju, koji se unose iz trećih zemalja, a koji su zadržani jer ne udovoljavaju
propisanim fitosanitarnim zahtjevima i obrazac
obavijesti o zadržavanju pošiljke ili izoliranog štetnog organizma.

Značenje izraza

Članak 2.

Izrazi koji se koriste u ovom Pravilniku imaju
sljedeće značenje:

1. Štetni organizmi jesu:

– štetni organizmi razvrstani u Popis I. i II.,
koji su određeni propisom kojim se uređuje sprječavanje unošenja i širenja
organizama štetnih za bilje, biljne proizvode i druge nadzirane predmete i
mjerama suzbijanja tih organizama,

– štetni organizmi koji nisu navedeni u Popisu
I. i II., iz prvog podstavka ove točke, a predstavljaju opasnost za zdravstveno
stanje bilja na teritoriju Republike Hrvatske.

2. Zadržavanje jest svaka službena mjera koja se
poduzima ili se namjerava poduzeti u vezi s pošiljkom bilja, biljnih proizvoda
i drugih nadziranih predmeta (u daljnjem tekstu: pošiljka) ili njezinim
dijelom, ili štetnim organizmom u izoliranom stanju, koji se unose iz trećih
zemalja, u slučaju da ne udovoljavaju propisanim fitosanitarnim
zahtjevima.

3. Obavijest o zadržavanju jest obavijest koju
izdaje nadležno tijelo zemlje uvoznice u slučaju zadržavanja pošiljke ili
štetnog organizma u izoliranom stanju, koji se unose iz trećih zemalja.

II. NAČIN IZVJEŠĆIVANJA
U REPUBLICI HRVATSKOJ

Način izvješćivanja

Članak 3.

(1) Kad fitosanitarni
inspektor zadrži pošiljku ili štetni organizam u izoliranom stanju, koji se
unose iz treće zemlje, o tome će odmah poslati obavijest fitosanitarnoj
inspekciji na svim mjestima ulaska i nadležnoj upravi, a ako je razlog
zadržavanja nevažeći fitosanitarni certifikat,
najkasnije u roku od dva radna dana od dana zadržavanja.

(2) U slučaju sumnje na prisutnost štetnog
organizma iz članka 2. točke 1. drugog podstavka ovoga Pravilnika, nadležna će
uprava o mjerama donijetim na temelju članka 51.
točke 6. Zakona izvijestiti fitosanitarnu inspekciju
na svim mjestima ulaska.

(3) Izvješćivanje iz stavka 1. i 2. ovoga članka
obavlja se elektroničkom ili drugom brzom poštom.

III. NAČIN MEĐUNARODNOG
IZVJEŠĆIVANJA I VOĐENJE EVIDENCIJA

Obavijest o zadržavanju
i izvješćivanje zemlje izvoznice

Članak 4.

(1) Nadležna će uprava, na temelju obavijesti iz
članka 3. stavka 1. ovoga Pravilnika ispuniti obrazac obavijesti o zadržavanju
pošiljke ili štetnog organizma u izoliranom stanju, koji se unose iz treće
zemlje (u daljnjem tekstu: obavijest o zadržavanju) i poslati ga nad­ležnom tijelu zemlje izvoznice.
Obrazac obavijesti o zadržavanju tiskan je u Prilogu 1. ovoga Pravilnika i
njegov je sastavni dio, a tiska se i ispunjava na engleskom jeziku.

(2) U slučaju zadržavanja pošiljke ili štetnog
organizma u izoliranom stanju, koji se unose iz treće zemlje, obavijest o
zadržavanju šalje se odmah, a ako je razlog zadržavanja pošiljke nevažeći fitosanitarni certifikat, najkasnije u roku od dva radna
dana od dana zadržavanja.

Izvješćivanje EU- a i EPPO-a

Članak 5.

(1) Nadležna uprava šalje obavijest o
zadržavanju i:

– službenom tijelu nadležnom za zaštitu bilja
svake države članice Europske unije,

– Europskoj komisiji (u daljnjem tekstu:
Komisija),

– Europskoj i mediteranskoj organizaciji za
zaštitu bilja (EPPO).

(2) Obavijest o zadržavanju šalje se državama
članicama Europske unije i Komisiji u skladu s rokovima propisanima člankom 4.
stavkom 2. ovoga Pravilnika.

Obavijesti o zadržavanju
primljene od drugih zemalja

Članak 6.

Nadležna uprava odmah će proslijediti fitosanitarnoj inspekciji na svim mjestima ulaska svaku
obavijest o zadržavanju primljenu od bilo koje zemlje uvoznice, države članice
Europske unije ili Komisije.

Međunarodna razmjena
obavijesti o zadržavanju

Članak 7.

(1) Obavijest o zadržavanju iz članka 4. i 6.
ovoga Pravilnika šalje se ili prosljeđuje elektroničkom ili drugom brzom
poštom.

(2) Za razmjenu obavijesti o zadržavanju između
država članica Europske unije i Komisije može se koristiti mreža koju uspostavi
Komisija.

(3) Iznimno od odredaba članka 5. stavka 1.
podstavka 1. i 2. ovoga Pravilnika, nadležna uprava može zatražiti Komisiju da
proslijedi obavijest o zadržavanju drugim državama članicama Europske unije i
EPPO-u. Kad Komisija izvješćuje EPPO, u obavijesti o zadržavanju ne popunjava
točke 1., 2., 3., 15 c. do g. i 17.

Vođenje evidencije

Članak 8.

Nadležna uprava vodi evidenciju o izdanim
obavijestima o zadržavanju iz članka 4. ovoga Pravilnika i primljenim
obavijestima o zadržavanju iz članka 6. ovoga Pravilnika.

V. PRIJELAZNE I ZAVRŠNE
ODREDBE

Međusobno izvješćivanje
Republike Hrvatske i Europske unije

Članak 9.

Odredbe članka 5. stavka 1. podstavka 1. i 2. i
stavka 2. i članka 7. stavka 2. i 3. ovoga Pravilnika primjenjuju se od dana
pristupa Republike Hrvatske Europskoj uniji.

Stupanje na snagu
Pravilnika

Članak 10.

Ovaj Pravilnik stupa na snagu osmoga dana od
dana objave u »Narodnim novinama«.

Klasa: 011-02/06-01/62

Urbroj: 525-01-06-1

Zagreb, 13. lipnja 2006.

Ministar

poljoprivrede, šumarstva

i vodnoga gospodarstva

**Petar Čobanković, v. r.**

PRILOG 1.

OBAVIJEST O ZADRŽAVANJU POŠILJKE ILI ŠTETNOG
ORGANIZMA U IZOLIRANOM STANJU, KOJI SE UNOSI IZ TREĆE ZEMLJE

|  |  |  |
| --- | --- | --- |
| 1. POŠILJATELJ (IZVOZNIK)      a. Naziv:       b. Adresa:         c. Zemlja: | 2. EVIDENCIJA O ZADRŽAVANJU     a. Broj obavijesti:     Zahtjev za prosljeđivanje obavijesti:     ☐ b. državama članicama EU-a              ☐ c. EPPO-u | |
| 3. PRIMATELJ (UVOZNIK)      a. Naziv:      b. Adresa:         c. Zemlja:       d. Zemlja + e. Odredište: | 4. a. Služba za zaštitu bilja:          b. za: | |
| 5. a. Zemlja + b. Mjesto izvoza: | |
| 6. a. Zemlja + b. Mjesto podrijetla: | |
| 7. PRIJEVOZ      a. Način prijevoza:      b. Prijevozno(-a) sredstvo(-a):       c. Oznaka: | 9. IDENTIFIKACIJA POŠILJKE       a. Vrsta dokumenta:       b. Broj dokumenta:       c. Zemlja:       d. Mjesto izdavanja:       e. Datum izdavanja: | |
| 8. MJESTO ULASKA: |
| 10. OPIS ZADRŽANOG DIJELA POŠILJKE        a. Vrsta pakiranja/kontejnera:        b. Prepoznatljive oznake na pakiranju/kontejneru:        c. Broj pakiranja/kontejnera:        d. Bilje, biljni proizvod ili drugi nadzirani predmet:         e. Robna skupina: | | 11. a.   Neto težina/volumen/broj jediničnih pakiranja u pošiljci:          b. Mjerna jedinica: |
| 12. a.   Neto težina/volumen/broj jediničnih pakiranja u zadržanom dijelu:         b. Mjerna jedinica: |
| 13. a.   Neto težina/volumen/broj jediničnih pakiranja u zaraženom dijelu:         b.  Mjerna jedinica: |
| 14. RAZLOG/RAZLOZI ZADRŽAVANJA              a. Razlog/razlozi:              b. Znanstveni naziv štetnog organizma:              c. Opseg zaraze: |  | |
| 15. PODUZETE  MJERE           a. Mjere:           b. Opseg mjera:         UVEDEN KARANTENSKI  NADZOR            c. Datum početka:            d. Predviđen datum završetka:            e. Stvarni datum završetka:            f. Zemlja + g. Mjesto  karantene | 16. NAPOMENE | |
| 17. INFORMACIJA O   ZADRŽAVANJU              a. Mjesto/mjesto pregleda:              b. Nadležno tijelo:              c. Datum: | 18. POŠILJATELJ OBAVIJESTI             a. Nadležno tijelo + b. Pečat:             c. Ovlaštena osoba:             d. Datum: | |
if !supportMisalignedColumns|  |  |  |
endif

Pravilnik, NN 73/2006-1739